title: "Christian Feddersen"
text: "Christian Feddersen (* 16. J\u00fc\u00fcle 1786 uun Waaster Snaatebel; \u2020 12. Janewoore 1874 uun Friedrichst\u00e4\u00e4d) wiar en pr\u00e4\u00e4ster. Hi wiar en gr\u00fcnjleier faan't nuurdfresk weesen.\n\nLeewent \nChristian Feddersen wurd b\u00e4\u00e4ren \u00fcs dring faan di welsteld b\u00fc\u00fcr an skuulm\u00e4\u00e4ster Harke Feddersen uun Waaster Snaatebel. Di mooler Hans Peter Feddersen (di \u00e4\u00e4ler) (* 1788) wiar san \u00e4\u00e4ler bruder. Hi wiar befreid an hed tau doochtern: Auguste Margarethe an Marie Dorothea (* 1825).\n\nTuup m\u00e4 san jonger bruder Friedrich h\u00e4\u00e4 hi teologii studiaret an wiar pr\u00e4\u00e4ster uun Foortuft, Naibel an Nuurdhaksteed bi Schafflund.\n\nUun sin buk F\u00fcnf Worte an die Nordfriesen h\u00e4\u00e4 hi ham 1845 diarf\u00f6r \u00fctjspreegen, dat a Nuurdfresken h\u00f6r aanj kultuur an spriak pleege skul. Uk at nuurdfrek woopen an di woolspr\u00f6\u00f6k Leewer duad \u00fcs Slaaw gung \u00fc\u00fcb Feddersen turag.\n\nChristian-Feddersen-Pris \nSant 2001 jaft at en Christian-Feddersen-Pris, di faan't Ute-Karl-Friedrich-und-Carsten-Hagemann-Stiftung an at Nordfriisk Instituut \u00fctjl\u00f6\u00f6wet woort. Hi as soocht f\u00f6r skuuljongen, diar jo auer a miaten m\u00e4't nuurdfresk spriak, kultuur an histoore befaadet haa.\n\nLuke uk diar \n Nordfriesland Lexikon faan't NFI\n F\u00fcnf Worte an die Nordfriesen (Digitalisat bi books.google.de)\n\nNordfriisk\nSkriiwer"